*Bratko Kreft*

Pripovednik, dramatik in literarni zgodovinar *dr. Bratko Kreft* (Maribor 1905- Ljubljana 1996) je napisal več proznih pripovedi, med katerimi je posebej zanimiv roman *Človek mrtvaških lobanj*, ki ga je (1930) oblast zaplenila, češ da žali kralja. Krajše pripovedi so izšle v zbirkah *Povesti iz nekdanjih dni* in *Kalvarija za vasjo in druge povesti iz Prlekije*. Bolj kot v pripovedništvu se je uveljavil na dramatskem področju: *Celjski grofje, Velika puntarija, Kreature...* Izbiral si je zgodovinsko snov, da bi prek nje na sodobno družbo naslavljal ostro kritiko, ali pa je obravnaval sodobno življenje, seveda ne brez kritične osti. Priredil je Jurčič-Levstikovega *Tugomera,* napisal komedijo *Kranjski komedijanti*, nadalje scenarij *Dr. France Prešeren...* Kot literarni zgodovinar se je ukvarjal zlasti z rusko književnostjo in z dramatiki 19. in 20. stoletja.

Bratko je po končani mariborski gimnaziji študiral slavistiko in dramaturgijo v Ljubljani in na Dunaju. Doktoriral je na temo o razmerju med Pušnikom in Shakespearom. Med vojno je bil zaprt, po vojni je bil dramaturg in režiser v SNG v Ljubljani, predaval je rusko književnost na Filozofski fakulteti, po upokojitvi pa je prevzel upravništvo inštituta za slovenski jezik pri SAZU. Bil je izvoljen za rednega člana Slovenske akademije znanosti in umetnosti.

*PREBRALI:* ~Velika puntarija

Drama govori o hrvaško- slovenskem kmečkem uporu v letih 1572 in 1573. Izbruhnil je na Hrvaškem zagorju na posestvih ogerskega fevdalca Franja Tahija, ki je zelo slabo ravnal s svojimi podložniki.